ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 31-МИ / 16.12.2019г.**

ИЗБОРИ ЗА ОБЩИНСКИ СЪВЕТНИЦИ И КМЕТОВЕ НА 27 ОКТОМВРИ 2019

Следизборен период

На **16 декември 2019 г. от 15:00** часа се проведе заседание на Общинската избирателна комисия Благоевград, при следния

Д н е в е н р е д:

**І.   Доклад по постъпили в ОИК Благоевград писма както следва : писмо от Търговски регистър и ЮЛНЦ**

**: писмо от Общински съвет Благоевград**

**ПРИСЪСТВАТ:**

Мартин Бусаров, Йордан Симонски, Вилислав Балев, Елена Панчева, Елеонора Атанасова , Милена Велкова, , Мустафа Сирачки, Владимир Вачев, , , Биляна Петачка. Стоян Терзийски ,Илия Милев,

**ОТСЪСТВАЩИ** Александра Стоянова, Светослава Терзиянова-Михайлова;

Заседанието бе открито в 15:00 ч. и председателствано от Мартин Бусаров – Председател на комисията.

Мартин Бусаров:

Скъпи колеги, повод за днешното ни заседание са основно две неща – първо имаме постъпило писмо с изх.номер 236 / 12.12.2019г. от Агенция по вписванията ТР и регистър ЮЛНЦ, с което писмо се отговаря на наше писмо с наш изх.номер 25 /12.12.2019г.

За пълнота, това е отговор на нашето запитване относно партидата на ЕТ «Румен Томов –АЛМА-ЕМ»с ЕИК: 030423586. Приложени са документи.

На следващо място, имаме писмо с изходящ номер 53-00-1466/12.12.2019г. от звеното по чл.29а ЗМСМА към общинския съвет Благоевград. Това писмо е в отговор на наше писмо с наш изх.номер 26/12.12.2019г.

Пояснявам :

Писмото от ТР и регистър ЮЛНЦ съм завел под номер 509 / 13.12.2019г. във входящия регистър на ОИК, а писмото от Общинския съвет съм завел по номер 508 / 12.12.2019г. във входящия регистър на ОИК.

Реплики от зала:

Мартин Бусаров:

Предлагам посочения от мен дневен ред, ако някой има предложения да сподели.

Няма предложения.

**По І(първа) точка от дневния ред:**

Докладвам следното:

Предлагам да вземем следното

**протоколно решение 1 /16.12.2019г.**

Съставя и изпраща на Румен Георгиев Томов, ЕГН:\*\*\*\*\*, в качеството му на кмет на Община Благоевград следното писмо:

1. Уважаеми Г-н Томов, в ОИК Благоевград е постъпил сигнал от Атанас Камбитов, в който сигнал са изложени твърдения за нарушение на императивни норми на чл.41,ал.1 вр с чл.41,ал.3 от ЗМСМА, като се твърди нарушението да е извършено от Вас в качеството Ви на кмет на община Благоевград.

Иска се от ОИК Благоевград на основание чл.42,ал.1,т.5 ЗМСМА да вземе решение за предсрочно прекратяване на пълномощията на Румен Георгиев Томов – избран и обявен за кмет на община Благоевград с решение 298-МИ от 04.11.2019г.

В тази връзка Ви изпращаме копие на сигнала на Атанас Камбитов, заведен с вх.номер 506 /10.12.2019г. във входящия регистър на ОИК 0103 Благоевград.

Съгласно разпоредбата на чл.42,ал.3 ЗМСМА ОИК Благоевград Ви уведомява, че **можете да направите писмено възражение** пред ОИК в три дневен срок от получаване на настоящото писмо.

С оглед на късите срокове и с оглед на процесуална икономия, писмото да се връчи на Румен Георгиев Томов, в качеството му на кмет на Община Благоевград по местоработата му – сградата на община Благоевград, чрез разписка за получване на писмото.

Оправомощава Председателят на ОИК и секретаря на ОИК да подпишат и връчат писмото на г-н Румен Георгиев Томов, по местоработата му .

Колеги, предлагам на гласуване този проект за протоколно решение.

Не виждам против, приемаме с 13 гласа ЗА протоколно решение 1/16.12.2019г.

Т.Разни

Йордан Симонски:

Колеги, искам да помоля, като насрочваме заседание, и обяваваме час на заседание, да спазваме уречения час.

По принцип сме се разбрали да заседаваме от 18.00часа, и като се налага промяна, нека бъдем уведомени всички.

Мартин Бусаров:

Взимаме си бележки, и ще се постараем да уведомяваме навреме и включително на сайта ни, за дата и час на заседанията ни.

*Следва кратко обсъждане на организационни въпроси относно това как ще се насрочи ново заседание на ОИК.*

Мартин Бусаров:

Колеги, благодаря за присъствието на всеки.

А с и това закривам днешното ни заседание.

Следващо заседание на ОИК 0103 Благоевград – ще бъдете уведомени допълнително.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Председател: /п/ Секретар: /п/

Мартин Бусаров Мустафа Сирачки